અગાઉ રાજકોટમાં જયારે કલેકટર તરીકે ડો.વિક્રાંત પાંડે હતા ત્યારે તેમને ગાેંડલ તાલુકાના સુલતાનપુર ગામની સખીમંડળીને કેબિન માટે મંજૂરી આપી હતી અને બેન્કર્સ કલબના ખૂણે કલેકટર કચેરીના કંપાઉન્ડમાં કેબિન રાખવા લેખિતમાં સૂચના આપી હતી. બાદમાં મંડળીના સંચાલકોએ જી.ટી.શેઠ હોસ્પિટલ તરફના કલેકટર કચેરીના ગ્રાઉન્ડમાં જગ્યા ફાળવવાની માંગણી કરી હતી જે મંજૂર રહી છે પરંતુ સંચાલકોએ બગીચામાં કેબિન ગોઠવી દીધી છે. કલેકટર કચેરીના સ્ટાફ અને અરજદારોની સાથો-સાથ જાહેર પ્રજામાંથી પણ વેપાર મળે તે માટે કેબિનનું એક કાઉન્ટર કલેકટર કચેરી તરફ અને બીજું કાઉન્ટર રસ્તા તરફ રાખી દેવાયું છે.